ລູກເຮືອຈີນ 11 ຄົນ ຖືກພວກຄ້າຢາ ຂ້າຕາຍ ຢູ່ເຂດສາມຫລ່ຽມຄໍາ
ກອງທັບໄທກ່າວວ່າ ສົບຂອງພວກ​ລູກ​ເຮືອຊາວຈີນ ຖືກພົບເຫັນຢູ່ແມ່ນໍ້າ ​ໃນ​ສະພາບຖືກປິດຕາ ແລະມືຖືກມັດມືໄຂວ່ຫລັງ.
ພວກເຈົ້າໜ້າທີ່ຈີນກ່າວເມື່ອວັນອາທິດວານນີ້ວ່າ ມີຊາວຈີນຢ່າງໜ້ອຍ 11 ຄົນເສຍຊີວິດ ແລະອີກສອງຄົນຫາຍສາບສູນ ຫລັງຈາກເຮືອຂອງພວກ ເຂົາເຈົ້າຖືກໂຈມຕີໃນແມ່ນໍ້າຂອງ ໂດຍກຸ່ມຄົນທີ່ສົງໃສວ່າ ເປັນພວກລັກລອບຄ້າຢາເສບຕິດ ພວກເຈົ້າໜ້າທີ່ກະຊວງຕ່າງປະເທດຂອງຈີນ ບອກອົງການຂ່າວຊິນຫົວ ວ່າ ເຮືອບັນທຸກ ສິນຄ້າສອງລໍາຖືກໂຈມຕີເມື່ອວັນພະຫັດຜ່ານມາ ໃນເຂດສາມຫລ່ຽມຄໍາຂອງແມ່ນໍ້າຂອງນັ້ນ ໜັງສືພິມ Bangkok Post ເວົ້າວ່າ ກໍາລັງທະຫານໄທ ໄດ້ຕາມລ່າແລະຕໍ່ສູ້ກັບພວກລັກ ລອບຄ້າຢາເສບຕິດໃນເວລາບໍ່ດົນຕໍ່ມາ ແລະຍຶດໄດ້ຄືນເຮືອສອງລໍາດັ່ງກ່າວ ທີ່ປາກົດວ່າ ບັນທຸກຢາບ້າ Methamphetamine ຈໍານວນ 9 ແສນເມັດ ກອງທັບໄທກ່າວວ່າ ສົບຂອງພວກລູກເຮືອຊາວຈີນ ຖືກພົບເຫັນຢູ່ແມ່ນໍ້າ ໃນສະພາບຖືກ ປິດຕາ ແລະມືຖືກມັດມືໄຂວ່ຫລັງ ກອງທັບໄທບອກໜັງສືພິມ ບາງກອກ ໂພສ ວ່າ ຄິດວ່າພວກແກ໊ງ ທີ່ ດໍາເນີນການໂດຍ ພໍ່ຄ້າຢາເສບຕິດຊາວສານທີ່ຊື່ ໜໍ່ຄໍາ ເປັນຜູ້ຢູ່ເບື້ອງຫລັງການສັງຫານນີ້